钦定古今图书集成/明伦汇编/交谊典/第079卷 > 汲冢周书 > 《度训解》
## 钦定古今图书集成/明伦汇编/交谊典/第079卷 > 汲冢周书 > 《度训解》

凡民生而有好有恶，小得其所好则善，大得其所好
则乐，小遭其所恶则忧，大遭其所恶则哀。凡民之所
好恶，生物是好，死物是恶。民至有好而不让，不从其
所好，必犯法无以事上。民至有恶不让，不去其所恶，
必犯法无以事上。遍行于此，尚有顽民，而况曰“以可
去其恶而得其所好，民能居乎？”